
TENTAMEN 


ANATOMICO-PATHOLOGICUM 

DE 

CONTEXTIBUS  MORBOSIS. 


AUCTORE  CAROLO  LUSU, 


Contextus  morbosi,  qui  in  corpore  humano 
inveniuntur,  in  duas  series,  dividere  licet. 

Complectuntur  in  priore,  qui  similitudinem 
habent  cuiquam  structurae  quae  in  corpore  ex 
natura  existit :  et  in  altera,  contextus  qui  omni- 
n 6  differunt,  et  qui  nullo  modo  deteguntur  in 
sano  corpore. 

De  his  solummodo  mihi  hoc  loco  propositum 
est  verba  facere. 

A 

Quantum  sit  expetendum  medicis,  perspicuam 
habere  nomenclationem,  in  omnibus  rebus  de¬ 
signandis  quae  ad  Anatomiam  Pathologicam 
spectant,  nemo  dubitarit.  Tametsi  vero  meliora 
omnes  vident,  deteriora  multi  sequuntur. 

Haud  denegandum  quidem  est,  multos  nu¬ 
perrime  optime  scripsisse  de  morbis  organicis, 
in  quibus,  contextus  qui  hodie  vocantur  pluri¬ 
bus  medicis  Gallicis,  “  Tissus  accidentels  hete- 
rologues,”  sese  ostendunt ;  sed  ad  perficiendam 
nomenclationem,  praecipue  Laennec  et  Be- 
clard  operam  dederunt. 

De  natura  horum  contextuum  duae  praecipue 

sunt  sententiae;  alii,  nempe  Dupuytren,  et 
* 

Cruveilher,  mutationes  vel  degenerationes 
structurae  naturalis  esse  credunt ;  alii,  Hunter 
scilicet,  Abernethy,  Laennec,  et  Beclard, 
verae  'imymaot  efibeta  esse  sibi  persuaserunt. 
Et  hanc  opinionem  ipse  quidem  vindico. 

Plerumque  desunt  vasa  in  contextibus  mor¬ 
bosis,  qui  nullos  sibi  in  organismo  similes  ha¬ 
bent.  In  his  exemplis  hi,  sicut  res  se  habet  in 
faetu,  sese  formant.  Massa  ubi  efficiuntur,  im- 


DE  CONTEXTIBUS  MORBOSIS. 


3 


primis  absque  vasis,  ex  liquido  coagulato  con¬ 
stans,  principio  vesiculas  singulas  ostendit,  qui¬ 
bus  junctis,  canales,  in  substantia  ipsa  excava¬ 
ti,  sine  tunicis  discretis  et  propriis,  formantur. 
Posteaquam  haec  vasa  vasis  organorum  vicino¬ 
rum  communicant,  et  per  aliquod  spatium  tem¬ 
poris,  vel  etiam  semper,  vasis  primitivis  diffe¬ 
runt,  sive  distributione,  sive  praesertim  tunicis 
absentibus,  vel  tenuitate  vel  mollitie  earum. 
Plurimis  contrario  exemplis,  nova  vasa,  aliis 
vasis  omnino  similia,  fiunt. 

Multae  sunt  sententiae  de  modo  et  causis  for¬ 
mationis  horum  contextuum.  Nonnulli  inflam¬ 
mationem  causam  generalem  esse  agnoscunt ;  at 
plane  minime  valet  tantos  tamque  discrepantes 
explicare  effectus. 

Quum  ita  res  se  habet,  quae  apparent  brevis¬ 
sime  describam,  et  ad  organa  affecta  paucis  ver¬ 
bis  referam. 

Contextus  morbosi  de  quibus  ab  auctoribus 
tractatum  est,  et  qui  inter  se  satis  dignoscun¬ 
tur,  sunt  Tubercula,  Scirrhus,  Encephaloides, 

Melanosis,  Cirrhosis  ;  et  alii  sunt  quidem  mi¬ 
nus  accurate  definiti. 


DE  TUBERCULIS. 

Contextus  Tuberculosus,  tamdiu  notus  est, 
formaque  tam  longe  ab  aliis  distat,  ut  non  opus 
est  diffusius  de  hoc  scribendo.  Reperitur  sub 
forma  corpusculorum  discretorum,  eodem  tem¬ 
pore  membrana  quadam  saepe  obductorum  ;  et 
sub  forma  effusionis  abnormis,  (“  infiltration 
tuberculeuse,”  Laennec.) 

In  initio  tubercula  gelatinosa  sunt ;  hoc  vero 
inter  effusionem  solum  videtur.  Inde  semicarti- 
laginosa  fiunt,  subtranslucentia,  et  subcinerea : 
hoc  temporis  vocantur  tubercula  miliaria,  et 
primum  distincta  apparent.  Crescendis  his  gra¬ 
nulis  et  conjunctis  massa  formatur,  quae,  medio 
incipiente,  opaca,  luteola,  fragilis  evadit ;  et 
idem  inter  effusionem  accidit.  Adhuc  tubercu¬ 
la  cruda  vocantur.  Demum  mollescunt  et  li¬ 
quefiunt.  Materia  tuberculosa  in  pus  conversa, 

cutem  aut  mucosam  membranam  viciniorem 
versus  determinatur,  saepius  expellitur,  retenta 
aliquando  absorbetur. 

Materia  corrupta  tuberculi  evacuati,  excava¬ 
tio  fit,  interdum  inflammata  atque  ulcerata; 
subinde  minuit,  et  gradatim  obliteratur,  manen¬ 
te  cicatrice. 

Plerumque  vero  intus  obducitur  membrana 
semimucosa  semicartilaginosa,  formatur  fistula 
persistens.  Interdum  invenitur  materies  sub- 
pulverulenta,  quae  relicta  esse  ab  absorptione 
crudi  tuberculi  putata  est. 

In  tuberculis  haud  sese  ostendunt  vasa  san¬ 
guinea.  In  “  infiltration  tuberculeuse  ”  vasa 
circumjacentia  cito  comprimuntur  et  evanes¬ 
cunt.  Nonnunquam  tuberculis  tunica  distincta 
vel  xJo-r/r  est ;  an  tunica  primaria  sit  an  conse¬ 
quens  disputatum  est.  Doetoris  Baron  prima 
est  sententia,  qui  sibi  persuaserit,  tubercula  ex 
formatione  praecedente  hydatidum  originem 
ducere.  Omnibus  vero  haud  ita  placet,  quia 
mera  suppositio  est,  sicut  nemo  x«/Vw  vel  hyda- 

tidem  primo  existere  absque  dubio  probaverit.* 
Verisimile  est  quod  eandem  causam  agnoscat, 
quam  xwVr/c  effusionem  sanguineam  aut  corpus 
extraneum  complectens. 

De  varietatibus  diversis  tuberculorum,  et  de 
diatliesi  quae  iis  originem  praebet,  et  de  sympto¬ 
matibus  quoque  quae  monstrant,  perlongius  dis¬ 
serere  esset. 

Inveniuntur  tubercula  in  omnibus  organis 
corporis,  praecipue  in  pulmonibus, f  in  tela  cellu¬ 
losa,  in  superficie  membranarum  serosarum,  prae¬ 
sertim  in  laminis,  scilicet  “  false  membranes,”  ab 
inflammatione  formatis.  In  contextu  mucoso 
praecipue  intestinorum — in  glandulis,  liene,  os¬ 
sibus,  corde,  et  aliis  musculis,  cerebroque  et  me¬ 
dulla  spinali. 


*  Si  Haller,  Louis,  aliorumque  opiniones  vindicamus, 
nempe  ut  x.v<rrtg  formentur  ex  membrana  cellulosa  compres¬ 
sa,  formatione  anteriore  nullo  modo  credendum  est.  Si  au¬ 
tem  auctoribus  utimur  Bicbat  et  Beclard,  novas  esse  mem¬ 
branas,  serosasque,  adhuc  sub  judice  esse  confitendum  est. 
(Beclard  Anatomie  Generale,  p.  200.) 

f  Bayle  de  la  Phthisie  Pulmonaire,  &c. — Laennec,  de 
1’Auscultation  mediate,  &c. 

DE  SCIRRHO. 

Haud  facile  dignoscendum  est  inter  Scirrhum 
et  Encephaloidem  crudum,  qui  in  genere  “  Car¬ 
cinomate”  cum  quibusdam  aliis  inclusi  sunt. 
Scirrhus  durus  est ;  diversa  est  durities,  modo 
cartilagini  similis,  modo  ligamentis  interverte¬ 
bralibus  ;  incisus  sub  ferro  crepitat.  Albus  est 
vel  caeruleo-cinereus,  interdum  colore  omnino 
vacat.  Semitransparens  est.  Plerumque  constat 
ex  massis  insulatis  informibus,  raro  lobulatis, 
fere  semper  homogeneis.  Interne  intersectioni¬ 
bus  fibrosis  vel  cellulosis  dividitur,  interdum  ra¬ 
diatis,  contextui  Brassicee  Rapce  haud  absimi¬ 
lis  ;  interdum  alveolaribus  et  etiam  irregularibus. 
Rarius  in  Scirrho  vasa  sese  ostendunt.  Molle¬ 
scens,  gelatinam  similat,  modo  syrupum  ;  color 
interdum  subfuscus,  et  subviridescens,  vel  sub- 
cinereus  sanguine  tinctus ;  nonnunquam  ad 
gummi  aut  mei  similis  est. 

Minime  mihi  constitutum  est,  hujus  rei  de¬ 
scriptionem  producere,  quippe  quae  tam  varias 

ostendat  species,  praesertim  exulcerata,  vel  in 
statu  qui  vocatur  anglice  “  open  cancer.”  In  hac 
conditione,  aliis  diverse  diversis  temporibus  se 
habentibus,  in  quibusdam  inveteratis  ulceribus 
ubi  Schirrus  omnino  defuisset. 

Fere  omnes  contextus  corporis  Schirro  prima¬ 
rio  vel  secondario  obnoxii  sunt.  Saepissime  vero 
structurae  glandulosae,  sicut  Mamma,  Testis, 
Pancreas,  Jecur,  &c.  et  etiam,  Uterus,  Ventri¬ 
culus  praesertim  circa  Pylorum,  Rectum  Intesti¬ 
num,  rariusque  Cerebrum,  afficiuntur.* 


*  Taclieron,  Observations  Pathologiques.  Paris,  1823. 
Laennec  et  Bayle  Scirrhum  nunquam  reperierunt  in  pul¬ 
mone. 

DE  ENCEPHALOIDE. 

Synonyma :  Fungus  Hsematodes,  Hey,  Ward- 
rop,  &c.  Soft  Cancer,  C.  Bell.  Medullary 
Sarcoma,  Abernethy. 

Invenitur  Encephaloides  in  massis  nudis  vel 
obductis,  atque  injiltrata. 

Cruda  moleculas  format,  quae  variant  magni¬ 
tudine,  lobatas,  lobulatas,  speciem  cerebri  osten¬ 
dentes,  duras,  semitransparentes,  absque  co¬ 
lore,  vel  albescentes,  vel  subcinereas.  Conjun¬ 
guntur  lobuli  inter  se,  tela  cellulosa  immatura, 
mollissima,  permiscenturque  prout  sese  evol¬ 
vunt.  Complurima  vasa  minutissima  imbecilli- 
ma  pervadunt  telam  hanc  cellulosam,  etiamque 
ipsam  Encephaloidem.  Morbo  inveterato,  Ence¬ 
phaloides  colore  subrosaceo  aut  subviolaceo  in 
diversis  locis,  sive  extenso  sive  punctato,  est. 
Tunc  temporis  textum  cerebralem  consimulat, 
minus  vero  tenax  :  non  seque  crassa  est  in  omni 
parte. 

Massae  tunicam  distinctam  haud  habentes, 
strato  molli  telae  cellulosae  instruuntur.  Aliis 
quidem  est  tunica  semicartilaginosa,  obducta  in¬ 
terne  eadem  tela  qua  praecedentes.  Aliquando 
xu<mc  partibus  quibusdam  abest ;  omnibus  vero 
exemplis  post  materiam  inclusam  formari  vi¬ 
deatur. 

Cum  reperitur  injiltratio  cerebriformis,  quae 
praesertim  in  cervice  uteri  accidit,  tum  tempus 
immaturitatis  perbreve  est. 

Progressu  temporis  Encephaloides  mollescit, 
et  materiam  pultaceam  colore  roseo  format ; 
morbus  progreditur  delendo  omnem  structuram 
cui  obvenit  etiam  ossa  ipsa,  neque  arteriarum 
nec  venarum  tunicae  tutae  sunt ;  sanguis  e  vasis 
in  interstitia  tumoris  effunditur,  adeo  ut  textu¬ 
ra  naturalis  (si  ita  fas  sit  dicere)  speciem  sibi 
propriam  monstrat.  Secto  tumore,  e  sanguine 
coagulato  dimidium  constare  videatur.  Hinc 
.  sententia,  Encephaloidem fluido  extravasato  pos¬ 
tea  in  organismum  recepto  formari.  % 


*  Hey's  Surgery. 

Nonnunquam  in  tela  cellulosa  circumjacente, 
vel  in  ipso  tumore,  apparet  serosa  infiltratio  li¬ 
quida,  mollitiei  incoloratae  cerebri  (ramollisse- 
ment  blanc  du  cerveau)  haud  absimilis.  Quum 
externe  mollescit,  superficies  viridi-cinerea  est, 
faetida,  inflammata  ;  interdum  formam  putredi¬ 
nis  induit. 

Encephaloides  maxime  proclivis  est  ad  sese 
multiplicandam  in  vicinis  partibus,  praesertim 
perstante  molliti.  Sed  inter  hanc  et  tubercula 
dignoscendum  est,  scilicet,  illa  extendit  se,  haec 
autem  in  singulis  massis  distinctis  seorsum  ap¬ 
paret.  Nihil  a  re  alienum  est  dicere,  Scirrhum 
eandem  legem  ac  Encephaloidem  agnoscere. 

LaenNEC  se  nunquam  observasse  vasa  lym¬ 
phatica  in  Encephaloide  asserit,  sed  adesse  sibi 
persuasit,  quoniam  in  Ictericis  flavam  esse  vidit. 

In  exemplis  ubi  hic  morbus  non  inveteraverit 
vix  ullus  affectus  corporis  generalis  est.  Et  ubi 
adsunt  in  initio  indicia  irritationis,  potissimum 
referenda  sunt  ad  situm  tumoris  prementis  vel 
delentis  aliqqid  organum.  Revera  censere  licet, 
mortem  ex  aliis  causis  provenire  ac  materie 

lethifer&  Encephaloidis.  Plerumque  gradatim 
marcescit  aeger,  profluviis  immodicis  vel  repeti¬ 
tis  fluxibus  sanguinis  exhaustus.  Quamquam 
haud  necessario  sequitur,  hydrops  non  raro  oc¬ 
currit. 

Omnes  structurae  corporis  obnoxiae  sunt  huic 
morbo,  praecipue  mammae,  testis,  uterus,  pulmo¬ 
nes,*  ventriculus,  periosteum,  ossa  interdum 
post  contusionem  vel  fracturam.  In  membra¬ 
nis  serosis  et  mucosis,  et  in  musculis.  “  If,” 
inquit  Carolus  Bell,f  “  it  do  not  arise  in  the 
muscles  it  very  readily  attaches  to  them.  It  is 
propagated  through  their  substance,  and  it  cer- 
tainly  arises  in  the  soft  substance  of  the  limbs. 
It  often  commences  in  the  lymphatic  glands,  as 
in  those  of  the  groin.  It  attaches  to  them  also 
in  a  secondary  way,  and  yet  not  always  in  the 
course  of  the  lymph.  For  example,  the  disease 
of  the  testicle  will  be  succeeded  by  the  aflection 
of  the  popli teal  glands.” 


*  Lacnnec  Auscultat  ion  Mediate,  Toni.  I.  p.  312. 
f  Surgical  Observations,  Vol.  I.  p.  371* 

Tela  cellulosa  communis  quoque  saepius  huic 
morbo  opportuna  est.  Et  etiam  oculus,* * * §  a  quo 
ad  cerebrum  facile  iter  habet ;  nonnunquam  vero 
ipse  oculus  vacat  morbo,  ut  vidi,  dum  appendices 
ejus,  ossa  cranii,  et  omnia  vicina  funditus  deleta 
sunt.  Carolus  Bell  vidit  exemplum  hujus  mor¬ 
bi  in  nervo  popliteo  ;  et  tumores  maligni  ab  hoc 
auctore  descripti,  a  gingivis  et  alveolaribus  pro¬ 
cessibus  provenientes,  et  cellulas  narium  inficien¬ 
tes,  et  etiam  ad  orbitum,  &c.  usque  pertinentes, 
Encephaloidei  esse  videantur. 


DE  MELANOSI. 


Huic  morbo  qui  a  Dupuytren  primo  in 
Gallia  observari  dicitur,  plures  auctores  sed 
praecipue,  Bayle,|  Laennec,|  Breschet,^ 


*  “  Travers’  Synopsis  of  the  Diseases  of  the  eye,”  ubi 
optime  morbus  delineatur. 

f  Dictionaire  des  Sciences  Medicales — Recherclies  sur 
la  Phthisie  Pulmonaire,  &c. 

J  De  TAuscultation  Mediate,  Tom.  I.  p.  288. 

§  Considerations  sur  une  alteration  organique  appellee 

Cullen  et  Carswell,* *  animos  intenderunt. 
Constare  videtur,  Halleu  invenisse  exemplum 
hujus  morbi  in  pulmonibus  atque  aliud  in  pleura. 

Melanosis  ab  omnibus  aliis  contextibus  a 
nigro  suo  colore  distinguitur  ;  in  statu  mutato 
sanguinis  coacti,  ut  demonstrare  conabor,  con¬ 
sistere  videtur. 

Notare  vero  licet,  hanc  substantiam  non  sem- 
per  omnino  nigram  esse,  quoniam  Breschet 
se  eam  colore,  a  nigerrimo  usque  ad  fusco-fla- 
vescentem  fuligini  ligni  similem,  variare  vidisse 
asseverat. 

Melanosis  minime  degeneratio  naturalis  struc¬ 
turae  corporis  putanda  est ;  nullum  in  eo  vesti¬ 
gium  est  vasorum,  nervorum,  neque  etiam  mem¬ 
branarum  cellulosarum  vel  fibrosarum.  Exu- 
dationem  igitur  materiei  sui  generis  esse  cen¬ 
sendum  est. 


degenerescence  noire,  Melanose,  Cancer  Melane,  &c.  dans 
le  4me  No.  du  Journal  de  Physiologie  de  M.  Magendie, 
Oct.  1821. 

*  Transactions  of  the  Medico-Chirurgical  Society  of 
Edinburgh,  1824,  Vol.  I.  p.  264. 

In  tres  species  dividi  potest  Melanosis,  scili¬ 
cet  :  ltno,  In  massis  insulatis.  %do,  Infiltrata. 
3 tio,  In  laminis  in  membranarum  superficiem. 

Massae  insulatae  xv<m  obductae  vel  nudae  sunt. 
Quae  <r nv  habent,  multo  magnitudine  variant, 
modo  granum  milii  aequante,  modo  nucem  ju¬ 
glandis.  Sacculi  cohaerent,  sed  nulla  inter  eos 
oommunicatio  est.  Massae  aliquando  forma  sub- 
regulares  sunt,  interdum  mammillatae,  lobulatae, 
vel  ex  laminis  contortis  vel  convolutis  formatae. 

Ex  tela  cellulosa  facti  sunt  sacculi,  quae,  ut 
supra  dixi,  nunquam  in  ipsam  substantiam  in¬ 
trat.  Melanosis  nigra  aut  fusca  est,  opaca,  ino¬ 
dora,  insipida,  tenax,  primo  aspectu  homogenea, 
sed  si  contusa  est,  et  cum  aqua  lota,  aqua  colo¬ 
rem  adipiscitur,  contextu  absque  colore  vel  sal¬ 
tem  subcinereo  persistente. 

Secundum  L  aen nec,  massae  Melanosis  insula¬ 
tae  plerumque  nudae  reperiuntur ;  si  cum  Bres- 
CHET  idem  censemus  de  modo  formationis  mor¬ 
bi,  ut  arbitremur  investimenta  adesse  imper¬ 
fecta,  vel  massas  melanoseas  in  initio  obductas 

esse,  necesse  est.  Breschet  *  de  utriculis  in 
tela  adiposa  ait :  “  C’est  dans  la  cavite  de  ce 
tissu  que  la  graisse  se  depose,  c’est  a  lui  qu’elle 
doit  1’apparence  granuleuse  ou  mamelonnee 
qu’elle  nous  presente ;  c’est  lui  qui  la  retient, 
qui  s’oppose  a  son  £coulement  total  lorsqu’on  y 
porte  Tinstrument,  ou  qu’on  Texpose  a  la  cha- 
leur.  Beaucoup  d’autres  pretendues  degencres- 
cences  sont  produites  de  la  m&me  maniere,  et 
ne  dependent  que  d’une  alteration  dans  la  s£- 
crdtion,  et  que  de  Faccumulation  de  la  mati&re 
secretee  dans  les  utricules  de  la  graisse.  Tous 
les  organes  qui  contiendront  un  tissu  semblable 
ou  analogue  au  tissu  adipeux,  c’est-a-dire,  qui 
seront  formes  par  un  tissu  cellulaire  sereux,  ou 
tissu  dispose  de  maniere  a  constituer  des  mem- 
branes  minces,  diaphanes,  pellucides,  a  surface 
perspirable,  et  en  tout  analogues  aux  membranes 
sdreuses,  pourront  devenir  le  siege  des  epan- 
chemens  melaniques.” 


*  Loco  citato. 


3 


DE  CONTEXTIBUS  MORBOSIS. 


17 


Ubi  Melanosis  infiltrata  est,  sparsim  in  con¬ 
textu  organi,  et  verisimillime  in  tela  cellulosa 
ejus,  distribuitur.  Haec  forma  morbi  primo  os¬ 
tenditur  punctis  nigris,  in  variis  partibus  organi, 
in  quorum  intervallis  structura  naturalis  im¬ 
mutata  videtur ;  numerus  punctorum  gradatim 
augetur,  et  citb  in  forma  striarum  sese  ostendit. 
Structura  naturalis  imminuitur,  et  denique  om¬ 
nino  evanescit. 

Quum  Melanosis  infiltrata  in  pulmonibus 
occurrit,  in  initio,  difficillimum  est  dignoscere 
inter  eam  et  puncta  vel  maculas  materiei  nigro- 
cinereae,  quae  plerumque  inveniuntur  in  adultis 
hominibus,  et  quae  augentur  in  provecta  aetate. 
Forsan  analysis  chemica  accuratior  hujus  ma¬ 
teriei,  si  quantum  sufficeret  collegi  posset,  et 
bene  ab  extraneis  separari,  solum  certo  modo 
distinctionem  praeberet.  Et  idem  par  est  di¬ 
cere  de  materia  nigra  glandularum  Broncha- 
lium,*  et  de  cinerea  in  sputamentis  multorum 


*  Secundum  Fourcroy,  glandulae  bronchales,  magnam 
copiam  carbonii  et  hydrogenii  continent,  quae  non  inveniun¬ 
tur  in  materia  melanosea. 

B 

hominum  qui  ab  aliis  morbis  vacant,  nisi  a  se¬ 
cretione  aucta  membranae  mucosae  bronchorum, 
iis  qui  multum  excreare  solent. 

Materia  infiltrata,  secundum  Laennec,  raro 
mollescere  incipit  antequam  textus  naturales 
omnino  delentur  et  absorbentur ;  interdum  hic 
ipse  mollescit,  et  cum  Melanosi  immiscetur,  quo 
color  massae  mutatur. 

Tertia  species  Melanosis  in  laminis  in  super¬ 
ficie  membranarum  occurrit,  quae  interdum  on- 
stant  ex  plurimis  plicis ;  interdum  vero  speciem 
dendriticam  monstrat,  quasi  inter  ramulos  vaso¬ 
rum  sanguineorum.  Ubi  ad  superficiem  mem¬ 
branae  mucosae  ventriculi  et  intestinorum  occur¬ 
rit,  ingesta  videntur  ab  ea  colorata.* 

Analysis  Chemica. — Elementa  chemica 
hujus  materiae,  sicut  invenit  D.  Laissaigne 
apud  Scholam  Veterinariam  Alfortianam,  in 
equo  sunt 

1°.  Fibrina  colorata. 

2°.  Materia  nigra  tingens,  in  acido  Sulphu- 
rico  solubilis,  et  in  aqua  Subcarbonatis  Sodae, 
colorem  rubrum  his  liquoribus  impertiens. 


*  Breschet. 

3°.  Paululum  Albuminis. 

4°.  Murias  et  Subcarbonas  Sodae,  Phosphas 
Calcis,  et  Oxidum  Ferri. 

In  hac  disjunctione,  principia  communia  san¬ 
guinis  crassamenti  observamus,  materia  nigrd 
excepta,  quae  mutationi  cuidam  subivisse,  et  plus 
minusve  cum  fibrina  commisceri  videatur. 

De  Barruel  analysin  Melanosis  in  corpore 
humano  fecit  processu  elaborato,  quem  hic  re¬ 
ferre  perlongius  foret.  Praecipue  inventum  est, 
in  materia  sanguinem  tingente,  et  in  fibrina,  sin¬ 
gulis  in  statu  proprio,  et  in  tribus  speciebus  ma¬ 
teriae  adiposae,  consistere.  Prima  in  spiritu 
vini  modico  calore  dissolvi  potest,  et  in  crystal¬ 
los  splendentes  flocculos  formantes  coit.  Se¬ 
cunda  mollis  est,  non  in  crystallos  coeunda,  et 
non  nisi  spiritu  bulliente  solvenda.  Tertia , 
temperie  solita  liquida  est,  rubra.  Alia  elemen¬ 
ta  sunt  Phosphates  Calcis  et  Ferri. 

Igitur  Melanosin,  nil  nisi  coaguli  mutati  san¬ 
guinis  exudationem,  considerandum  esse  videa¬ 
tur.  Atque  verisimile  quidem  est  mutationem 

intra  vasa  ipsa  fieri ;  quoniam  ut  supra  memo¬ 
ravi,  saepenumero  eandem  speciem,  ac  vasa  os¬ 
tendentem,  supra  membranas  mucosas  videmus. 

Breschet  hac  opinione  magnopere  utitur,  et 
similitudinibus  optime  quidem  selectis,  censere 
inductus  est,  praesenti  materiae  quae  morbum 
Melanosin  dictum  efficit,  multa  quae  apparent 
in  corporibus  animantium  referre.  Ex  his  prae¬ 
cipua  sunt,  pigmentum  oculi  nigrum,  et  id  quod 
cutem  iEthioporum  et  placentam  animalium 
quae  carne  vescuntur  tingit.  His  addere  licet 
quaedam  morbosa  sicut  evomita,  excrementa,  et 
id  quod  circa  linguam,  gingivas,  labra,  et  fauces 
in  febre  Typho  coagitur ;  quae  omnia,  ut  liquidb 
constat,  colorem  nigrum  ostendunt. 

Iis  quae  observarunt  DD.  Cullen  et  Cars- 
well,  arbitrari  sibi  persuaserunt,  fonnationem 
Melanosis  nullis  symptomatibus  quae  Carcino¬ 
ma,  Encephaloidem,  et  alios  morbos  malignos 
comitantur,  stipari ;  non,  nisi  mole  vel  structura 
sana  delenda,  (ei  locum  praebendi  gratia)  no¬ 


cere. 

“  It  is  an  affection,  sui  generis ,  of  which  it 
must  be  said,  in  the  present  state  of  our  know- 
ledge,  either  that  it  is  a  perfeetly  innocuous  se- 
cretion,  or  that  we  are  unacquainted  with  its 
real  nature ;  for  our  parts,  if  we  incline  to  the 
former  conclusion,  it  is  because  we  think  our- 
selves  warranted  to  do  so  from  the  cases  we 
have  seen,  fully  prepared,  however,  to  retract 
or  modify  our  opinion,  as  soon  as  a  more  en- 
larged  experience  shall  have  shown  us  our  in- 
accuracy.”* 

Hi  auctores  mollitiem  et  eliminationem  Me- 
lanosis  denegant,  id  quod  minime  cum  iis  sen¬ 
tio  ;  eorum  opinio  originem  ducit  a  majoribus 
massis  Melanosis  induratis  inventis,  et  minori¬ 
bus  autem  liquidis,  unde  credere  illis  placuit, 
Melanosin  liquidam  semper  secerni,  et  deinde 
gradatim  indurescere,  et  nunquam  remollescere, 
sicut  tubercula  antequam  a  corpore  expellantur. 
In  his  quidem  respondendis  haec  argumenta  ad- 
ferre  licet. 


*  Med.-Chir.  Trans.  Ed.  loco  citato» 

Imo,  Bayle  excavationes  in  pulmonibus  vi¬ 
disse,  a  Melanosi  expulsa  relictas ;  etiam  Laen- 
nec  eadem  in  jecinore,  et  Ferrus  exemplum 
ubi  tumor  melanoseus  exulceratus  est  in  in¬ 
guine  observasse. 

2do,  Massas  induratas  in  quibusdam  orga¬ 
nis  minime  probare  similes  massas  in  aliis  si¬ 
tibus  haud  mollescere  et  eliminari.  Etiamsi 
vero  norma  est  tubercula  ad  mollitiem  tendere, 
nonnunquam  vero  inveniuntur  magnae  massae 
quae  nullo  modo  huic  mutationi  proclives  sunt. 
Doctor  Baillie  speciem  magnorum  tuberculo¬ 
rum,  quae  vix  ac  ne  vix  quidem  funditus  dele¬ 
tur,  descripsit,  et  delineavit. 

Fere  in  omnibus  contextibus  et  organis  cor¬ 
poris  visa  est  Melanosis,  frequentius  vero  pa¬ 
renchyma  organorum  sicut  pulmonum  et  jeci- 
noris  corripitur.  In  his  partibus,  sine  ulla  qua¬ 
litate  venenosa  aut  noxia,  hic  morbus  lethiferus 
esse  potest. 

Hic  morbus  in  equo  saep&  observatus  est,  et 
nonnunquam  etiam  in  canibus,  felibus,  cunicu¬ 
lis,  muribusque.  Equi  albidi  vel  cinerei  pro- 

diviores  aliis  esse  videantur ;  et  plerumque  ma¬ 
gis  in  Europa  meridionali  grassatur  quam  in 
hac  regione. 


DE  CIRRHOSI. 

Hunc  contextum  Laennec  primus  descrip¬ 
sit  hac  appellatione;  alio  verd  verisimile  de¬ 
scriptum  esse  par  est  dicere.  Quoniam  incer¬ 
tum  est,  haud  mihi  constitui  de  nominibus  quae 
alii  auctores  huic  morbo  dederunt  mentionem 
facere. 

Cirrhosis  cruda  existit  et  mollis. 

Cruda  subfusca  est,  interdum  viridescens; 
si  fas  sit  comparare  ad  aliquid  in  corpore  sa¬ 
no,  maxime  glandulas  supra-renales  in  adulto 
homine  simulat.  Quamvis  satis  coacta,  ali¬ 
quanto  flaccida  est,  sicut  quaedam  species  Boleti 
et  Agarici,  vel  corium  molle.  Fibrae  omninb 
desunt,  etiamsi  aliquando  subsquamosa  est. 

Cirrhosis  mollescens  fuscior  fit.  Mollitie 

maturata  massa  morbosa,  putrescens,  atro-fusca, 
viridescens,  inodora,  glutinascens  evadit. 

Laennec  *  tres  species  Cirrhosis  agnoscit ; 
1  mo,  Cirrhosis  in  massis ;  2do,  In  laminis ; 
3tio,  Cirrhosis  tunicata. 

In  jecinore  format  moleculas  grani  milii  mag¬ 
nitudinem  aequantes  ;  hae  moleculae  saepe  innu¬ 
merae  sunt,  et  totum  jecur  pervadunt.  Jecinore 
inciso,  tam  parvae  sunt,  ut  primo  aspectu  con¬ 
textus  ejus  homogeneus  videtur,  fusco-flaves- 
cens,  simillimus  colore  ad  corium  istud  quod 
Anglic&  vocatur  “  boot-top  leather.”  Cuique 
vero  probe  investiganti,  evidentissimum  erit 
jecur  impleri  corpusculis  innumeris,  instar  eo¬ 
rum  lobulorum  adipis  durae  et  sub-rubrae,  quae 
saepius  inveniuntur  in  tela  cellulosa  subcutanea 
femorum  et  crurum  eorum  qui  anasarca  vexati 
sunt.  Interdum  unitas  inter  et  jecur  et  mo¬ 
leculas  intima  est ;  haud  raro  autem  separantur 


*  Dictionaire  de  Medecine  de  MM.  Adelon,  Beclard, 
Biett,  &c.,  article  “  Foie.” 

strato  tenui  telae  cellulosae,  qua  obducuntur  et 
tum  facillimi  dividantur. 

Sequuntur  affectus  locales  hujus  morbi  in  je- 
cinore. 

Superficies  anterior  macra,  rugosa  fit ;  prae¬ 
cipue  notandum  est,  quod  dum  plurima  nova  ma¬ 
teries  formatur,  jecur,  non  solum  magnitudine 
non  augetur  sed  etiam  imminuitur.  Plerum¬ 
que  substantia  hepatica  aliter  speciem  fere  na¬ 
turalem  sed  interdum  pallidior  videtur;  bilis 
haud  sensim  mutatur;  raro  adest  morbus  ar- 
quatus.  Cirrhosis  non  videtur  doloribus  loca¬ 
libus  stipari ;  non  necessario  solet  esse  febris, 
et  tum  macies  parum  observanda  est ;  praeci¬ 
puus  quidem  affectus  ascites  est,  pedibus  intu¬ 
mescentibus. 

46  On  l’a  vu  aussi,”  dicit  Beclard,  *  “  dans 
le  rein,  la  prostate,  1’epididyme,  1’ovaire,  la  thy- 
roide.” 

Praeter  contextus  supra  descriptos,  alii  qui¬ 
dem  sunt,  post  amissam  substantiam  formati, 


*  Anatomie  Generale. 

qui,  etsi  vix  morbosi,  haud  omninb  habent 
structuram  vel  spissitudinem  partium  similium 
corporis  sani ;  tales  sunt  contextus  albidi,  post 
solutionem  continui ,  novae  formationes  cutaneae, 
&c. 

Structurae  quae  in  corpore  ex  natura  inveni¬ 
untur,  in  partibus  sibi  alienis  nascuntur,  et 
praesertim  quando  cum  aliis  contextibus  mor¬ 
bosis,  qui  supra  descripti  sunt,  stipantur.  Mul¬ 
tum  interest,  in  descriptionibus  Anatomico-pa- 
thologicis,  cognoscere  modum  quo  conjungun¬ 
tur  et  consociantur,  scilicet,  materia  ossea  cum 
Scirrho,  aut  Tuberculis,  et  haec  cum  Encepha- 
loide. 

Hi  contextus  diverso  modo  juncti,  varietates 
Carcinomatum,  Polyporum,  &c.  formant. 


FINIS. 


Edinbuugi : 

Excudebant  Jac.  Ballantyne  et  Socii. 


